
	Παρουσίαση της δίγλωσσης ανθολογίας

Διηγήματα
Ελληνοκυπρίων και Τουρκοκυπρίων

Kıbrıslırum ve Kıbrıslıtürk
Öykü Antolojisi

στο Σπίτι της Κύπρου

[bookmark: _GoBack]Την Παρασκευή 28 Νοεμβρίου 2014, στις 20.00, θα πραγματοποιηθεί στο Σπίτι της Κύπρου, Ξενοφώντος 2Α στο Σύνταγμα, η παρουσίαση της δίγλωσσης ανθολογίας, με τίτλο Διηγήματα Ελληνοκυπρίων και Τουρκοκυπρίων / Kıbrıslırum ve Kıbrıslıtürk Öykü Antolojis, που εξέδωσαν οι Πολιτιστικές Υπηρεσίες του Υπουργείου Παιδείας και Πολιτισμού της Κυπριακής Δημοκρατίας, στο πλαίσιο της υλοποίησης του στόχου για περαιτέρω αλληλογνωριμία των δύο κοινοτήτων μέσω της λογοτεχνίας.
Η ανθολογία περιλαμβάνει διηγήματα σαράντα τεσσάρων Ελληνοκυπρίων και Τουρκοκυπρίων συγγραφέων, που αντιπροσωπεύονται με πενήντα τέσσερα διηγήματά τους, τα οποία μεταφράστηκαν και δημοσιεύονται και στις δύο γλώσσες, ελληνικά και τουρκικά. Τη γενική επιμέλεια της έκδοσης ανέλαβαν ο Λευτέρης Παπαλεοντίου και ο Ibrahim Aziz. Η μεταφράστρια τουρκικής λογοτεχνίας Φραγκώ Καράογλαν απέδωσε τα διηγήματα των Τουρκοκυπρίων στην ελληνική γλώσσα. Τα διηγήματα των Ελληνοκυπρίων αποδόθηκαν στην τουρκική γλώσσα από τη Lale Alatlı και τον Ibrahim Aziz. 
Χαιρετισμό στην εκδήλωση θα απευθύνουν ο Πρέσβης της Κυπριακής Δημοκρατίας κ. Κυριάκος Κενεβέζος και ο Γενικός Γραμματέας της Ομοσπονδίας Κυπριακών Οργανώσεων Ελλάδας (Ο.Κ.Ο.Ε.) κ. Γεώργιος Μιχαηλίδης.
Για το βιβλίο θα μιλήσουν, ο Ομότιμος Καθηγητής του Αριστοτελείου Πανεπιστημίου Θεσσαλονίκης κ. Γιώργος Κεχαγιόγλου, ο Κοσμήτορας της Σχολής Ανθρωπιστικών Επιστημών, Καθηγητής στο Τμήμα Τουρκικών και Μεσανατολικών Σπουδών του Πανεπιστημίου Κύπρου, κ. Niyazi Kızılyürek και οι επιμελητές της έκδοσης, κ. Λευτέρης Παπαλεοντίου και κ. Ibrahim Aziz.
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κυπριακής Δημοκρατίας.

